
Text rozhodnutia
Súd: Krajský súd Bratislava Spisová značka: 3Cob/246/2012 Identifikačné číslo súdneho spisu: 1211224957 Dátum vydania rozhodnutia: 31. 07. 2012 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2012:1211224957.1
Uznesenie Kraský súd v Bratislave, v právnej veci žalobcu: SIDCOM, s.r.o., Stropkovská 9, Bratislava, IČO: 44 242 590 proti žalovanému NP publication Slovakia, a.s. Prievozská 18, Bratislava IČO: 35 774 258 o zaplatenie 7.432,90,- EUR s príslušenstvom a o spävzatí žaloby jednohlasne takto
r o z h o d o l :
Krajský súd v Bratislave spävzatie žaloby p r i p ú š ť a, rozsudok Okresného súdu Bratislava II v Bratislave č.k. 23Cb/9/2012-45 zo dňa 17.04.2012 z r u š u j e a konanie z a s t a v u j e.
Žalovanému náhradu trov konania n e p r i z n á v a.
o d ô v o d n e n i e :
Rozsudkom zo dňa 17.04.2012 rozhodol súd prvého stupňa tak, že žalobu zamietol a žalovanému náhradu trov konania nepriznal.
V zákonnej lehote určenej na podanie odvolania pod žalobca návrh na spävzatie žaloby v celom rozsahu.
Krajský súd v Bratislave doručil dňa 26.06.2012 štatutárnemu orgánu žalovaného - F.. H. T., predsedovi predstavenstva spävzatie žaloby ako i výzvu aby sa k spävzatiu žaloby vyjadril, pričom bol poučený, že v prípade ak sa ku spävzatiu žaloby nevyjadrí, bude platiť predpoklad, že s ním súhlasí.
Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd spävzatie nepripustí, ak druhý účastník s tým nesúhlasí. Ak spätvzatie pripustí, odvolací súd zruší rozhodnutie súdu prvého stupňa a konanie zastaví.
S ohľadom na skutočnosť, že sa žalovaný v súdom stanovenej lehote k spävzatiu žaloby nevyjadril, čím s jej spävzatím konkludentným spôsobom vyjadril súhlas rozhodol odvolací súd tak, že spävzatie žaloby pripustil a s poukazom na ustanovenie § 208 O.s.p. zrušil rozsudok súdu prvého stupňa č.k. 23Cb/9/2012-45 a konanie zastavil.
O náhrade trov konania súd rozhodol podľa § 146 ods. 2 O.s.p., žalovanému náhradu trov konania nepriznal, nakoľko mu žiadne nevznikli.
Poučenie:
Proti tomuto rozsudku odvolanie nie je prípustné.

